ΓΡΑΠΤΗ ΕΡΩΤΗΣΗ E-0870/01

υποβολή: Laura Gonzlez lvarez (GUE/NGL) προς την Επιτροπή

(22 Μαρτίου 2001)

Θέμα: Σωροί απορριμμάτων σχιστολίθου στο San Pedro de Trones (επαρχία Λεόν-Ισπανία)

Στο χωριό San Pedro de Trones, που ανήκει στο Δήμο Puente de Domingo Flrez (Λεόν Ισπανία)πάρχουν δυο τεράστιοι σωροί απορριμμάτων αδρανών που προέρχονται από τις μονάδες εκμετάλλευσης σχιστολίθου των επιχειρήσεων PIFORSA και PILESA. Ο πρώτος σωρός βρίσκεται στην πλαγιά του βουνού, έχει ύψος 800 μέτρων πάνω από το χωριό και απέχει μόλις 80 μέτρα από τα σπίτια. Ο σωρός αυτός παρουσιάζει ρωγμές καιπάρχει κίνδυνος κατολίσθησης πάνω στα σπίτια. Ο δεύτερος σωρός είναι χωροθετημένος σε έδαφος που βρίσκεται ψηλότερα από μια γειτονική συνοικία καιπάρχει επίσης κίνδυνος να κατολισθήσει ανά πάσα στιγμή. Οι εν λόγω σωροί απορριμμάτων σχιστολίθου συνιστούν σοβαρό κίνδυνο για τους κατοίκους. Προ διετίας η περιφερειακή κυβέρνηση της Καστίλης και Λεόνποσχέθηκε ότι να λάβει μέτρα για να διορθωθεί η κατάσταση και να ελαχιστοποιηθούν οι επιπτώσεις από τα εν λόγω απορρίμματα και να καταρτίσει χωροταξικό σχέδιο για την εκμετάλλευση σχιστολίθου στην περιοχή.

Ποιά μέτρα θα μπορούσε να λάβει η Επιτροπή για να διασφαλιστεί η εφαρμογή της οδηγίας 85/337/ΕΟΚ(1) σχετικά με τις περιβαλλοντικές επιπτώσει, καθώς και της οδηγίας 90/313/ΕΟΚ(2) σχετικά με την ελέυθερη πρόσβαση στην πληροφόρηση για θέματα περιβάλλοντος;

(1) ΕΕ L 175 της 5.7.1985, σελ. 40.

(2) ΕΕ L 158 της 23.6.1990, σελ. 56.

Απάντηση της κας Wallstrm εξ ονόματος της Επιτροπής

(15 Μαΐου 2001)

Η Επιτροπή έχει γνώση των γεγονότων στα οποία αναφέρεται το αξιότιμο Μέλος του Κοινοβουλίου.

Πράγματι, με βάση τις πληροφορίες που παρείχε το αξιότιμο Μέλος του Κοινοβουλίου στη γραπτή ερώτηση E-252/99(1), με την οποία κατήγγειλε την ύπαρξη, στην τοποθεσία San Pedro de Trones, μη εγκεκριμένων σωρών στείρων σχιστολίθου μεγάλου ύψους, η Επιτροπή διερεύνησε την περίπτωση με ιδία πρωτοβουλία και απευθύνθηκε στις ισπανικές αρχές ζητώντας τους ναποβάλουν τις παρατηρήσεις τους ως προς τα καταγγελθέντα γεγονότα.

Οι ισπανικές αρχές ενημέρωσαν την Επιτροπή ότι όλες οι επιχειρήσεις εκμετάλλευσης σχιστολίθου του San Pedro de Trones διαθέτουν σχέδιο αποκατάστασης το οποίο έχει εγκριθεί από τις αρμόδιες για το περιβάλλον αρχές" οι αρχές αυτές διαβίβασαν εξάλλου αντίγραφο των αδειών που έχουν χορηγηθεί στις συγκεκριμένες επιχειρήσεις.

Η επιχείρηση Piforsa στην οποία αναφέρεται η γραπτή ερώτηση, βρίσκεται, σύμφωνα με τις πληροφορίες και τους χάρτες που διαβιβάστηκαν στην Επιτροπή, σε απόσταση 683 μέτρων από την πλησιέστερη κατοικία" οι ισπανικές αρχές επεσήμαναν ότι για την επιχείρηση αυτή έχει χορηγηθεί άδεια.

Οι ισπανικές αρχές γνωστοποίησαν στην Επιτροπή ότι, μετά την εμφάνιση κάποιων ρωγμών, πραγματοποιήθηκαν δύο μελέτες: η πρώτη πραγματοποιήθηκε από το πανεπιστήμιο του Oviedo κατάίτηση της επιχείρησης Piforsa" η δεύτερη εστιάσθηκε ειδικά στα γεωτεχνικά χαρακτηριστικά του εδάφους μεταξύ της επιχείρησης Piforsa και του San Pedro de Trones. Το πόρισμα των δύο μελετών είναι ότι δενπάρχει κίνδυνος για τον γύρω πληθυσμό.

Το θέμα συζητήθηκε στο πλαίσιο της διμερούς συνεδρίασης με τις ισπανικές αρχές που διοργανώθηκε τον Οκτώβριο του 2000 στη Μαδρίτη. Κατά τη συνεδρίαση αυτή, οι ισπανικές αρχέςπέβαλαν στοιχεία που επιβεβαιώνουν την απουσία κινδύνου για τον πληθυσμό.

Επιπλέον, οι ισπανικές αρχές διαβίβασαν στην Επιτροπή ένα σχέδιο χωροταξικού σχεδιασμού των επιχειρήσεων εκμετάλλευσης σχιστολίθου, το οποίο προβλέπει την αναδιαμόρφωση των σωρών στείρων σχιστολίθου στο San Pedro de Trones.

Η οδηγία 85/337/ΕΟΚ του Συμβουλίου, της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον(2), όπως τροποποιήθηκε από την οδηγία 97/11/ΕΚ του Συμβουλίου, της 3ης Μαρτίου 1997(3), εφαρμόζεται μόνο στα έργα που δεν έχουν ακόμη εγκριθεί και όχι στιςφιστάμενες εγκαταστάσεις, με εξαίρεση τις πιθανές τροποποιήσεις ή επεκτάσεις των εγκαταστάσεων αυτών που ενδέχεται να έχουν σημαντικές επιπτώσεις στο περιβάλλον.

Με βάση τις πληροφορίες που παρέχονται στην παρούσα ερώτηση, η Επιτροπή δεν είναι σε θέση να διαπιστώσει παράβαση της οδηγίας 90/313/ΕΟΚ του Συμβουλίου, της 7ης Ιουνίου 1990, σχετικά με την ελεύθερη πληροφόρηση για θέματα περιβάλλοντος(4).

Υπό αυτές τις συνθήκες, και λαμβανομένωνπόψη των διαθέσιμων πληροφοριών, η Επιτροπή δεν είναι σε θέση να εξακολουθήσει να διερευνά τη συγκεκριμένη περίπτωση ελλείψει τεκμηρίων παράβασης.

Εντούτοις, η Επιτροπή δεν αποκλείει το ενδεχόμενο να διερευνήσει περαιτέρω το πρόβλημα που έθεσε το αξιότιμο Μέλος του Κοινοβουλίου σε περίπτωση που είναι σε θέση να διαβιβάσει στην Επιτροπή στοιχεία ικανά να τεκμηριώσουν παράβαση του κοινοτικού δικαίου.

(1) ΕΕ C 341 της 29.11.1999.

(2) ΕΕ L 175 της 5.7.1985.

(3) ΕΕ L 73 της 14.3.1997.

(4) ΕΕ L 158 της 23.6.1990.